stanford-oval/wikipedia huggingface dataset:
עין נטפים

| --- | --- |

 מיקום המעיין
 מדינה:  ישראל ישראל
 אזור:  מחוז הדרום 
 קואורדינטות:  29°35′49″N 34°52′59″E﻿ / ﻿29.597014°N 34.883171°E﻿ / 29.597014; 34.883171
 גישה למעיין
  מפת מיקום  מפה דינמית   (למפת אילת מוגדלת) הר יהושפט הר צפחות אילות חבל אילות מצרים ירדןעין נטפים(למפת אילת רגילה) הר יהושפט הר צפחות א. חבל אילות מצרים ירדןעין נטפים  he עין נטפיםhe עין נטפיםמפת  __ אילת (in English: Eilat) [‌דרום הנגב‌]מצפון: __ מועצה אזורית חבל אילות (in English: Hevel Eilot Regional Council) ממזרח: עקבה (in English: Trace) מדרום: מפרץ אילת (in English: Gulf of Aqaba) ממערב: חצי אי (in English: Peninsula) סיני (in English: Sinai) tabBackground:;tabBorder:#aaa;defaultTab:0;
 
עין נטפים - נביעת נטפי המים בין סדקי הסלע
עין נטפים (בערבית: ביר אל קטר או עין אל קטר) הוא מעיין מים מתוקים בהרי אילת בערוץ נחל נטפים ליד הגבול עם מצרים. המעין נמצא כשבעה ק"מ צפונית לאילת סמוך לכביש 12. זהו המעיין היחיד הנובע כל השנה באזור הסמוך לאילת.
המעיין

עין נטפים נקרא כך כי המעיין נובע בטיפות. זהו מעיין שכבה הנמצא בין שכבת חרסית אטומה למים מתחת לבין שכבת גיר למעלה דרכה מחלחלים המים וזורמים על גבי שכבת החרסית. בסלעי הגיר יש שרידים של מאובנים קדומים.
עין נטפים הוא מקור המים הטבעי היחיד בהרי אילת הנובע לאורך כל השנה ומשמש מקור מי שתייה לבעלי החיים בסביבה. המעין מרכז אליו בעיקר בשעות בין הערביים ובשעות החשיכה בעלי חיים השותים ממימיו, מים המתקבצים לתוך בריכת אבן קטנה. למעין באים בעלי חיים כמו יעלים, עיזים, שפנים, קוצנים, עופות כגון חצוצרן המדבר, גבתונים, וורדיות סיני. במים גדלה אצה פבוטית ומסביב טחבי עלים, שערות שולמית וליניאה משילה.
היסטוריה

שרידים של דרך עולי הרגל המוסלמים מקהיר למכה, דרב אל חג', נמצאים בסמוך לאתר לאורך תוואי כביש 12. המקום נחפר ושוחזר על ידי בית הספר שדה אילת. המעיין השפיע גם על קביעת קו הגבול המערבי בין האימפריה הבריטית לאימפריה העות'מאנית, שהוא קו הגבול המודרני בין ישראל למצרים. כקילומטר צפון-מערבית למעיין נמצא מעבר הגבול נטפים.
בתחילת נובמבר 1950 נעשה ניסיון להקים התיישבות חקלאית בעין נטפים על ידי אנשי השירות החלוצי לישראל. מצרים דרשה לפנות את המקום, ותחת לחץ האו"ם ישראל הסכימה לפנות את כוחות צה"ל, אך לא וויתרה על הזכות להתיישבות אזרחית. עם זאת, ההתיישבות לא צלחה. בדצמבר 1964 החלו כוחות של חיל ההנדסה בסלילת כביש מאילת אל עין נטפים, במימון חלקי של עיריית אילת ומשרד התיירות. במהלך העבודות נעשה שימוש ב-10 טונות של חומרי נפץ, ופונו 50,000 מ"ק של סלע. הדרך נפתחה לאחר כשלושה חודשי עבודה.
עד מלחמת ששת הימים היה בעין נטפים מוצב צבאי ישראלי, ומולו מוצב צבאי מצרי, בראס אל נקב הסמוכה לבקעת הירח.
בעקבות שיטפונות באזור בשנת 1968, סלע גדול שהדרדר הרס את השוקת באתר שנבנתה על ידי הבריטים בתקופת מלחמת העולם הראשונה.
גלריה

מפל נטפים, בתחתיתו נראית השוקת
המצוק שמאחוריו עובר שביל המורד לעין נטפים
השוקת בעין נטפים במרץ 2007
השוקת בעין נטפים באפריל 2019
לקריאה נוספת

מטיילים בישראל, גיליון מס, 21, מרץ 2006 טבע הדברים. עין נטפים עמוד 30.
אנציקלופדיה אריאל לידיעת הארץ מאת זאב וילנאי, עם עובד - תרבות וחינוך.
כל מקום ואתר תשל"ח 1978, משרד הביטחון – ההוצאה לאור והוצאת כרטא.
הערות שוליים

↑  זיוון זאב, 2001. עברות שמות מקומות בנגב. אריאל - כתב עת לידיעת ארץ -ישראל, 150-151 - עם הפנים אל הנגב, עמ' 21 - 26.
1 2  ילקוט הפרסומים 668 (עמ' 1193), ‏6 במאי, 1959
↑  עין נטפים, באתר iNature.info
↑  ח. בן-עדי, עין נטפים אשר עם אילת, מעריב, 19 בנובמבר 1950
↑  נציגי ישראל באו"ם הסכימו לפנות עין נטפים, חרות, 15 בנובמבר 1950
↑  צה"ל יסלול כביש מאילת לעין-נטפים, מעריב, 17 בנובמבר 1964
1 2  שפי גבאי, דרך חדשה לארץ האגדות, דבר, 15 במרץ 1965
↑  אילת עדיין מנותקת בגלל שטפונות בערבה, מעריב, 27 בנובמבר 1968
| --- | --- |
בקרת זהויות :  NLI: 987007465861605171  VIAF: 815146461622927732215   WorldCat (עם VIAF): 815146461622927732215 
עבודות בעת ניסיון ההתיישבות במקום, נובמבר 1950
סמנתה סמית'

| --- | --- |

 לידה:  29 ביוני 1972 הולטון, מיין, ארצות הברית 
 נהרגה:  25 באוגוסט 1985 (בגיל 13) אובורן, מיין, ארצות הברית 
 שם לידה:  Samantha Reed Smith 
 מדינה:  ארצות הברית 
 תקופת הפעילות:  1982–1985 (כ־3 שנים) 
 חתימה:   
 samanthasmith.info
 
סמנתה ריד סמית' (באנגלית: Samantha Reed Smith‏; 29 ביוני 1972 – 25 באוגוסט 1985) הייתה תלמידת בית ספר אמריקאית ממדינת מיין, שזכתה לפרסום בינלאומי בתקופת המלחמה הקרה לאחר שבשנת 1982 כתבה מכתב למזכיר הכללי החדש של המפלגה הקומוניסטית של ברית המועצות, יורי אנדרופוב, וקיבלה ממנו תשובה אישית, שכללה הזמנה לבקר בברית המועצות. סמית' נענתה להזמנה ובקיץ 1983 טסה ביחד עם הוריה לברית המועצות ושהתה שם שבועיים כאורחת של אנדרופוב.
סמית' הוגדרה כ"שגרירה של רצון טוב" וסוקרה בהרחבה על ידי כלי תקשורת בשתי המעצמות. היא נודעה כ"שגרירה האמריקאית הצעירה ביותר" והשתתפה באירועים של פעילי שלום ביפן. היא כתבה ספר על הביקור ביחד עם אביה ושיחקה בסדרת טלוויזיה. בגיל 13 נהרגה בהתרסקות מטוס נוסעים.
סמנתה סמית'
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
רקע היסטורי

ב-12 בנובמבר 1982, יומיים לאחר מותו של ליאוניד ברז'נייב, מונה יורי אנדרופוב (שעמד בראש הק.ג.ב.) למזכיר הכללי של המפלגה הקומוניסטית של ברית המועצות. בכך, הפך אנדרופוב לשליטה בפועל של המעצמה. רוב כלי התקשורת המערביים סיקרו את המאורע באופן שלילי, כיוון שאנדרופוב נתפס כאיום ליציבותו של העולם המערבי. הוא החל את כהונתו כשליט ברית המועצות בחיזוק כוחו של הק.ג.ב. ודיכוי מתנגדיו, ואף הכריז: ”המאבק על זכויות האדם היה חלק ממזימה אימפריאליסטית רחבת היקף שנועדה לערער את היסודות של המדינות הסובייטיות”.
באותה עת שררה מתיחות בינלאומית סביב ניסיונותיהן של ארצות הברית וברית המועצות לפתח כלי נשק שניתנים לשיגור מלוויינים בחלל, מרוץ חימוש שזכה לשם "מלחמת הכוכבים". שתי המעצמות השקיעו משאבים רבים בניסיון לפתח טכנולוגיה זו והיו נתונות תחת לחץ לחדול מכך. נשיא ארצות הברית, רונלד רייגן, היה נתון תחת לחץ מצד לובי של מדענים אמריקאים ומומחים לנשק, בעוד הממשל ברוסיה פרסם הודעה שבה נכתב: ”מניעת המיליטריזציה של החלל היא אחת המשימות הדחופות ביותר העומדות בפני האנושות”. במקביל לכך, התקיימו הפגנות רבות משתתפים בכל רחבי אירופה וצפון אמריקה נגד המשך מרוץ החימוש הגרעיני.
בשלב זה נטשו שתי מעצמות העל את תהליך הדטאנט, שבמסגרתו נעשה ניסיון להפסקת המתיחות בין מדינות, ובתגובה לפריסת טילי SS-20 על ידי ברית המועצות, הורה רייגן לפרוס טילים בליסטיים מדגם פרשינג 2 באירופה. עובדה נוספת שתרמה למתיחות הבינלאומית הייתה מעורבותה בת שלוש השנים של ברית המועצות במלחמת אפגניסטן.
באווירה זו פרסם השבועון "טיים" בגיליון 22 בנובמבר 1982 כתבת שער העוסקת באנדרופוב. סמית' קראה אותה ושאלה את אמהּ: ”אם אנשים כל כך מפחדים ממנו, למה אף אחד לא כותב מכתב ושואל אותו אם הוא רוצה שתהיה מלחמה או לא?”. אמה השיבה בתגובה: ”מדוע שלא תעשי זאת את?”.‏
קורות חיים > הנסיעה לברית המועצות והפרסום הבינלאומי

מכתב התשובה של אנדרופוב חולל קרקס תקשורתי. כתבות בנושא התפרסמו ברשתות הטלוויזיה הגדולות בארצות הברית, ומיטב אישי התקשורת של התקופה, כדוגמת טד קופל (אנ') וג'וני קארסון, ערכו ראיונות עם סמית'. ב-7 ביולי היא טסה למוסקבה עם הוריה, ושהתה שם שבועיים כאורחת של אנדרופוב. במהלך שהותה היא ביקרה בלנינגרד ובמחנה הילדים "ארטק" שבחצי האי קרים. סמית' אמרה כי בלנינגרד היא והוריה הופתעו מחביבותם של האנשים ומהמתנות הרבות שהכינו להם. במסיבת עיתונאים שהתקיימה במוסקבה הכריזה סמית' כי הרוסים: ”הם ממש... כמעט... כמונו”. במחנה "ארטק", היא בחרה להישאר עם הילדים הסובייטים ודחתה הצעה לעבור למגורים מיוחדים. כדי להקל על התקשורת עמה, שוכנו איתה בבניין מורים וילדים דוברי אנגלית רהוטה. סמית' התגוררה במעונות עם תשע בנות נוספות ובילתה את זמנה בשחייה ובלימוד שירים וריקודים רוסיים.
סמית' לא נפגשה עם אנדרופוב פנים אל פנים במהלך הביקור, אולם השניים ניהלו שיחת טלפון. למעשה אנדרופוב חלה קשות בתקופה זו ונעלם מעיני הציבור. הקוסמונאוטית הרוסית ולנטינה טרשקובה, האישה הראשונה בחלל, התקשרה אף היא אל סמית', אך לאחר זמן קצר ניתקה סמית' בטעות את השיחה, לאחר שלא הבינה עם מי היא מדברת.
התקשורת סיקרה כל צעד של סמית'. תצלומים וכתבות עליה התפרסמו בעיתונים ובירחונים המרכזיים בברית המועצות בזמן הטיול ואחריו. סמית' הפכה לידוענית והייתה מוכרת היטב לאזרחי ברית המועצות.
סמית' חזרה לארצות הברית ב-22 ביולי 1983. תושבי מדינת מיין קיבלו אותה עם ורדים, שטיח אדום ולימוזינה שהסיעה אותה עד ביתה. בחודש דצמבר 1983, במסגרת היותה ה"שגרירה האמריקאית הצעירה ביותר", הוזמנה סמית' לבקר ביפן, שם היא נפגשה עם ראש הממשלה יסוהירו נקסונה והשתתפה בסימפוזיון הילדים הבינלאומי שנערך בעיר קובה. בנאומה בסימפוזיון, הציעה סמית' שמנהיגי ברית המועצות וארצות הברית יחליפו ביניהם את נכדותיהם למשך שבועיים בכל שנה בטענה שמנהיג ”לא ירצה לשלוח פצצה למדינה שנכדתו תבקר בה”.
ביקורה של סמית' בברית המועצות היווה השראה לביקורים דומים של ילדים אחרים כ"שגרירים של רצון טוב". אחד הידועים שבהם הוא ביקורה של הילדה הסובייטית קטיה ליצ'ובה בארצות הברית.
סמית' כתבה ספר ביחד עם אביה בשם "מסע לברית המועצות" ("Journey to the Soviet Union") בו סיכמה את חוויותיה מהביקור. ב-1984 היא הנחתה תוכנית מיוחדת לילדים במסגרת ערוץ דיסני בשם "סמנתה סמית' נוסעת לוושינגטון... קמפיין 1984" ("Samantha Smith Goes To Washington...Campaign '84"). התוכנית עסקה בפוליטיקה ובמהלכה ראיינה סמית' חלק מהמועמדים לבחירות לנשיאות ארצות הברית שנערכו באותה שנה. בין המרואיינים היו ג'ורג' מקגוורן וג'סי ג'קסון.
ב-1985 שיחקה סמית' בסדרת הטלוויזיה "ליים סטריט" (אנ') לצד השחקן רוברט וגנר. פרסומה הביא מעריץ לתכנן את רציחתה, תוכנית שנתגלתה מספר שנים לאחר מכן כאשר הוא רצח שחקנית אחרת.
קורות חיים > מותה

ב-25 באוגוסט 1985, בסיום הצילומים לפרק בסדרה "ליים סטריט", חזרו סמית' ואביה לביתם בטיסת 1808 של בר הרבור איירליינס (אנ'). בשעה 22:00 בלילה בערך, בעת שהמטוס בו טסו, מסוג ביצ'קראפט דגם 99 (אנ'), ניסה לנחות בנמל התעופה לוויסטון-אובורן (אנ') שבמדינת מיין, הוא פגע בעצים בדרך אל מסלול הנחיתה והתרסק כקילומטר ממנו. שני אנשי הצוות וששת נוסעי המטוס נהרגו בהתרסקות. בימים שלאחר ההתרסקות הועלו השערות רבות בנוגע לסיבות התרחשותה. תאוריות קשר שונות על כך שלממשל האמריקאי הייתה יד בדבר נפוצו בברית המועצות.‏ חקירה שנערכה בארצות הברית בידי המועצה הלאומית לבטיחות בתעבורה מצאה כי התאונה נגרמה משורה של גורמים, ובהם: לילה גשום, חוסר ניסיון של הטייסים, ותקלה טכנית נפוצה, אך לרוב לא קטלנית, במכ"ם שעל הקרקע.
כאלף איש השתתפו בהלווייתה של סמית' בעיר אוגוסטה שבמדינת מיין. עם המשתתפים נמנה גם נציג מטעם השגרירות הסובייטית בוושינגטון, שקרא מכתב תנחומים אישי ממנהיג ברית המועצות מיכאיל גורבצ'וב.
גם נשיא ארצות הברית, רונלד רייגן, שלח מכתב תנחומים לאמה של סמית', ובו כתב:
אולי תוכלי לקבל מידה מסוימת של נחמה בידיעה שמיליוני אמריקאים, למעשה מיליוני אנשים, שותפים בנטל יגונך. גם הם יוקירו ויזכרו את סמנתה, את חיוכה, את האידאליזם שלה ואת נשמתה המתוקה והכנה
גופותיהם של סמית' ושל אביה נשרפו, ואפרם נקבר זה לצד זה בבית הקברות "איסטברוק" שבמחוז ארוסטוק במדינת מיין.
הנצחה

סמית' הונצחה הן בברית המועצות והן במדינת מיין בה התגוררה. בול זיכרון בדמותה הונפק בברית המועצות, סמטה על שמה נחנכה במחנה הילדים "ארטק" ואנדרטה לזכרה הוקמה במוסקבה. האסטרונומית הרוסייה לודמילה צ'רניח (אנ') קראה לאחד האסטרואידים שגילתה "3147 סמנתה" על שמה של סמית'. יהלום שנמצא בסיביר, הר בברית המועצות לשעבר ואוניית נוסעים נקראו גם הם על שמה של סמית'. במדינת מיין נחקק חוק שמציין את יום שני הראשון בכל חודש יוני כ"יום סמנתה סמית'". בעיר אוגוסטה שבמדינת מיין מוצב פסל ארד ליד מוזיאון מדינת מיין (אנ'), שבו מתוארת סמית' כשהיא משחררת יונה בעוד גור דובים נח לרגליה, כשהדוב מייצג את רוסיה כמו גם את מדינת מיין.‏ באוקטובר 1985 הקימה אמה של סמית' את "קרן סמנתה סמית'" שקידמה חילופי תלמידים בין ארצות הברית לברית המועצות, במסגרת משחקים שנועדו לקדם רצון טוב. משלחת ראשונה יצאה למוסקבה בקיץ 1986, ומדינת מיין אירחה משלחת תלמידים בקיץ 1987. הקרן המשיכה לפעול גם לאחר קריסת ברית המועצות, עד אמצע שנות ה-90.‏ אמה של סמית' המשיכה להופיע לעיתים בפני קהל ולנאום בנושא שלום בינלאומי, גם 20 שנה לאחר מות בתה.
הערכה

סמית' זכתה לאהדה בארצות הברית, בחייה ולאחר מותה. במשך שנים הוזכרה כגיבורה אמיתית ושליחת המכתב הוזכרה כדוגמה לפעולה שכל אדם יכול לעשות כדי לפעול למען עולם טוב יותר.
בשנת 1987 שימשה סמית' השראה לדמותו של גיבור הסרט "Amazing Grace and Chuck", ילד בן 12 הפותח במאבק נגד התחמשות גרעינית. בספרי לימוד בארצות הברית מוצגת לעיתים סמית' כדוגמה חיובית למעורבות אזרחית וכמי שהביאה לשינוי במעשיה. למשל, בספר לימוד שיצא בארצות הברית בשנת 1991 נאמר:
אף שמסעה לא הפחית את המתיחות בין שתי האומות, שאיפתה לידידות ולשיתוף פעולה שימשו דגם ליחסים מסוג אחר. סמנתה סמית' מתה בתאונת מטוס בשנת 1985, אך שאיפתה לשלום בין המעצמות קרובה הרבה יותר למימוש היום. [...] כמובן, סמנתה סמית' לא הייתה אחראית ישירות לשיפור היחסים בין ארצות הברית וברית המועצות. אולם חזונה על אודות עולם הקרוב יותר לשלום עורר את דמיונה של האומה והציג הבטחה לדרך טובה יותר. [...] סמית' הייתה מוכנה לפעול כדי לקדם את הערכים הנעלים ביותר של אמריקה, שלום וחירות.
כך גם, בספר משנת 2006 המציג 101 פתרונות לאלימות, טרור ומלחמה, מוצג כאחד הפתרונות המעשה של סמית', יחד עם דבריו של מיכאיל גורבצ'וב, שחתם על הסכם לצמצום הנשק הגרעיני, בעקבות כך שמאות אלפי מכתבים מילדים נגעו בו עמוקות.
מנגד, הציגו רבים בארצות הברית את ביקורה בברית המועצות כ"תעלול יחסי ציבור בסגנון אמריקאי". מחלקת המדינה אף טענה בפרסומים רשמיים כי סמית' משמשת ככלי בידי ברית המועצות במטרה לעורר מחאה עולמית נגד מדיניות הגרעין האמריקאית. פרופסור ריצ'רד פייפס, סופר והיסטוריון אמריקאי, ניסח גישה זאת במילים "אין זה אלא מהלך תעמולתי". בתקשורת האמריקאית אף נטען כי הפרטים שפורסמו על ביקורה של סמית' בכלי התקשורת בברית המועצות נבררו בקפידה כדי שישרתו את השלטונות במדינה.‏ נשיא ארצות הברית, רונלד רייגן, התעלם כמעט לחלוטין מסמית'. האזכור היחיד שלה כמעט בידי הנשיא, עד מותה, היה בנאום בפני הקהילה היהודית ברוקוויל, מרילנד, בו הנשיא הבטיח כי יעמוד לצד יהודי ברית המועצות וקבע שאסור לשתוק אל מול שלילת חירותם. הוא אמר: "לא נשתוק כאשר אבי גולדשטיין, ילד בן 10 הסובל מהתנכלויות של הק.ג.ב., מבקש מסמנתה סמית' שביקרה בארצו להעביר את בקשת משפחתו להגירה".
לאחר מותה, סיכמה התקשורת הסובייטית את שלוש שנות חייה האחרונות כתקופה בה ניסתה להאיר את כוונותיה הכנות של ברית המועצות לשלום ואת טיבם האמיתי של תושביה. לעומת זאת, התקשורת האמריקאית הציגה את סמית' כילדה שהייתה מודעת לאיומים הנעוצים באויב הקומוניסטי, והדיון באשר אליה כלל תכופות התייחסות לשאלה הראשונה שהציגה במכתבה לגבי כוונותיו של אנדרופוב ולחשש שהביעה כי ברית המועצות עלולה "לכבוש" את העולם. בנוסף לכך, התקשורת האמריקאית עסקה רבות, בניגוד לזו הסובייטית, בתאונה שגרמה למותה, בקריירת המשחק שלה שרק החלה, באבל של אמה, בתגובתו של רוברט וגנר ובעתיד הלא ידוע של הסדרה "ליים סטריט". חתירתה לשלום הוזכרה רק כאחד ממגוון מאפייניה, והיא לא נתפסה כשליחת השלום, כי אם ילדה אמריקאית רגילה, ומי שהייתה פעילה למען השלום אך זנחה פעילות זו לטובת קריירת משחק.
ראו גם

קטיה ליצ'ובה
לקריאה נוספת

Smith, Samantha; Smith, Arthur, Journey to the Soviet Union, Boston and Toronto: Little Brown and Co, 1985. (באנגלית)
Galicich, Anne, Samantha Smith: A Journey for Peace, Minneapolis: Dillon Press, 1987. (באנגלית)
פאביו באזילה

פאביו באזילה (באיטלקית: Fabio Basile; נולד ב-7 באוקטובר 1994) הוא ג'ודוקא איטלקי אשר מתחרה בקטגוריית המשקל עד 73 ק"ג, אלוף אולימפי מריו דה ז'ניירו 2016, שם התחרה בקטגוריית המשקל עד 66 ק״ג.
קריירה

במרץ 2016, באזילה זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי טביליסי. כחודש לאחר מכן הוא התחרה באליפות אירופה שנערכה בקאזאן וזכה במדליית הארד בקטגוריית המשקל עד 66 ק"ג. הוא הגיע עד שלב רבע הגמר בו הפסיד לקולין אואטס הבריטי ונשר לקרבות בית הניחומים שם ניצח את סרג'יו אולייניק ועלה לקרב על מדליית הארד. בקרב על המדליה הוא התמודד מול דזימיטרי שרשן הבלארוסי וניצח בזכות עונשים.
באולימפיאדת ריו 2016, באזילה התחרה בקטגוריית המשקל עד 66 ק"ג וזכה במדליית הזהב. הזהב בו זכה היה ה-200 של איטליה במשחקים האולימפיים המודרניים. באזילה התחיל בסיבוב השני בו ניצח באיפון את סבסטיאן זיידל הגרמני 2 דקות ו-10 שניות מפתיחת הקרב בעזרת תרגיל סודה-צוריקומי-גושי. בשמינית הגמר הוא ניצח באיפון ניג'אט שיחאליזדה האזרי לאחר תרגיל אוקורי-ארי-ג'ימה וברבע הגמר ניצח שוב באיפון את דבאדורג'ין טומורקולג המונגולי לאחר תרגיל דה-אשי-בראי. בחצי הגמר הוא ניצח בזכות עונשים את מסאשי אבינומה היפני ובגמר באזילה גבר באיפון על המדורג ראשון בעולם, אן באול הדרום-קוריאני דקה ו-24 שניות מפתיחת הקרב בעזרת תרגיל סיאו-אוטושי מוצלח.
לאחר ריו 2016 באזילה התפרסם באיטליה והשתתף בין היתר בתוכניות ריאליטי. בשנת 2017 הוא השתתף בגרסה האיטלקית של "רוקדים עם כוכבים" בה סיים במקום השני ובשנת 2018 השתתף בתוכנית האח הגדול VIP והודח לאחר 46 ימים בתוכנית.
באזילה עבר להתחרות בקטגוריית המשקל עד 73 ק"ג אחרי ריו 2016. במרץ 2018 הוא זכה במדליה הראשונה שלו בקטגוריית משקל זו כאשר זכה במדליית ארד בגראנד סלאם יקטרינבורג. בפברואר 2019 הוא זכה במדליית ארד בגראנד סלאם פריז היוקרתי לאחר שניצח באיפון את אקיל דג'קובה מקוסובו בקרב על המדליה.
באולימפיאדת טוקיו 2020, באזילה הודח בקרב הראשון כאשר הפסיד בווזארי לאן צ'אנג-רים הדרום-קוריאני.
פרסים

מקור:
המשחקים האולימפיים:
אליפות אירופה:
תחרויות מהסבב העולמי (מאסטרס, גראנד סלאם, גראנד פרי):
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  פאביו דיסינגריני, ‏ "Tatami d'Italia! Fabio Basile è la nostra medaglia d'oro 200 alle Olimpiadi", ‏ 7 באוגוסט 2016, יורוספורט
↑  מידע על הג'ודוקא באתר JudoInside.
|  אלופים אולימפיים בג'ודו – משקל חצי קל (גברים) |
| --- | --- | --- |
| עד 65 ק"ג | 1980: ברית המועצות ניקולאי סולודוחין   •   1984: יפן יושיוקי מצואוקה   •   1988: קוריאה הדרומית לי קיונג-קון   •   1992: ברזיל רוז'ריו סמפאיו   •   1996: גרמניה אודו קוולמאלץ |  |
| עד 66 ק"ג | 2000: טורקיה חוסיין אוזקאן   •   2004: יפן מסאטו אוצ'ישיבה   •   2008: יפן מסאטו אוצ'ישיבה   •   2012: גאורגיה לאשה שבדאטואשווילי   •   2016: איטליה פאביו באזילה   •   2020: יפן היפומי אבה   •   2024: יפן היפומי אבה |  |
עונת 1922/1923 בסדרה השוודית

| --- | --- |
שוודיה
 כינוי:  Svenska Serien
 תחום:  כדורגל
 מדינות:  שוודיה
 קבוצות:  12 (6 במזרח, 6 במערב)
 תקופת הפעילות:  1910–1924 (כ־14 שנים)
 אלופה נוכחית:  גאיס
 אלופה אחרונה:  ארגריטה
 מירב הזכיות:  גטבורג (7)
 מפעל מקביל:  טורניר גביע שוודיה (SM)
 1920/1921 → ← 1923/1924
עונת 1922–1923 בסדרה השוודית הייתה עונת הכדורגל האחת-עשרה בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1922–1923. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות.
בעונת 1922–1923 חולקה הליגה לשני בתים: בית המזרח (Östra grupp) ובית המערב (Västra grupp). בבית המזרח היו שלוש הקבוצות מסטוקהולם, שתי הקבוצות מנורשפין וכן אסקילטונה. בבית המערב היו שלוש הקבוצות מגטבורג, שתי הקבוצות ממאלמה וכן הלסינגבורג. כמו כן, העונה חולקה ל-2: משחקי סתיו (החל מאפריל 1922) ומשחקי אביב (הסתיימה במאי 1921).[דרושה הבהרה]
"זוכת הסדרה" (Seriemästare) הייתה גאיס, בפעם הראשונה בתולדותיה, לאחר שניצחה את AIK סולנה בשני משחקים בפלייאוף האליפות. גאיס היא הזוכה השלישית בכל הזמנים לאחר גטבורג.
עונה זו הייתה האחת לפני האחרונה של המפעל. כשנה ושבועיים לאחר מכן החלה ליגת העל השוודית כפי שהיא מוכרת היום.
הקבוצות המשתתפות

| מועדון> בית המזרח (Östra grupp)‏ | עיר/מחוז> בית המזרח (Östra grupp)‏ | עונה קודמת> בית המזרח (Östra grupp)‏ | עונה ראשונה בליגה> בית המזרח (Östra grupp)‏ | משחקת בליגה מאז> בית המזרח (Östra grupp)‏ |
| --- | --- | --- | --- | --- |
| AIK סולנה | סטוקהולם, מחוז סטוקהולם | מקום 8 | 1910 | 1910 |
| יורגודן | סטוקהולם, מחוז סטוקהולם | מקום 7 | 1911–1912 | 1911–1912 |
| המברי | סטוקהולם, מחוז סטוקהולם | מקום 3 | 1920–1921 | 1920–1921 |
| אסקילטונה | אסקילטונה, מחוז סדרמנלנד | מקום 9 | 1910 | 1920–1921 |
| נורשפין | נורשפין, מחוז אסטרייטלנד | מקום 10 | 1910 | 1920–1921 |
| IK סליפנר | נורשפין, מחוז אסטרייטלנד | לא שיחקה בליגה | 1922–1923 | 1922–1923 |
בית המערב (Västra grupp)‏
| גאיס | גטבורג, מחוז גטבורג-ובוהוס | מקום 2 | 1915–1916 | 1920–1921 |
| הלסינגבורג | הלסינגבורג, מחוז סקונה | מקום 4 | 1916–1917 | 1916–1917 |
| גטבורג | גטבורג, מחוז גטבורג-ובוהוס | מקום 5 | 1910 | 1910 |
| מאלמה IFK | מאלמה, מחוז סקונה | לא שיחקה בליגה | 1922–1923 | 1922–1923 |
| מאלמה | מאלמה, מחוז סקונה | מקום 6 | 1920–1921 | 1920–1921 |
| ארגריטה | גטבורג, מחוז גטבורג-ובוהוס | מנצחת – מקום 1 | 1910 | 1910 |
טבלאות > בית המזרח > טבלת הבית

| מקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ‏1 | AIK סולנה | ‏10 | ‏7 | ‏1 | ‏2 | ‏28 | ‏17 | ‏+11 | ‏15 |  |  |  |  |  |  |  |  |  |  |  |  |  |  |  |  |  |  |  |  |  |
| 2 | אסקילטונה | 10 | 4 | 2 | 4 | 21 | 17 | +4 | 10 |  |  |  |  |  |  |  |  |  |  |  |  |  |  |  |  |  |  |  |  |  |
| 3 | המברי | 10 | 4 | 1 | 5 | 16 | 18 | -2 | 9 |  |  |  |  |  |  |  |  |  |  |  |  |  |  |  |  |  |  |  |  |  |
| 4 | יורגודן | 10 | 3 | 3 | 4 | 16 | 9 | +7 | 9 |  |  |  |  |  |  |  |  |  |  |  |  |  |  |  |  |  |  |  |  |  |
| 5 | IK סליפנר | 10 | 4 | 1 | 5 | 14 | 20 | -6 | 9 |  |  |  |  |  |  |  |  |  |  |  |  |  |  |  |  |  |  |  |  |  |
| ‏6 | נורשפין | ‏10 | ‏4 | ‏0 | ‏6 | ‏15 | ‏9 | +6 | ‏8 |  |  |  |  |  |  |  |  |  |  |  |  |  |  |  |  |  |  |  |  |  |
מקור: אתר AIK סולנה 
| מיקום | תוצאה |
| --- | --- |
‏מקום ראשון: מנצחת בית המזרח ועלייה למשחק הגמר של הסדרה השוודית (Seriemästare)
‏מקום 6: פלייאוף על הירידה
טבלאות > בית המזרח > לוח תוצאות

| ↓ בית / חוץ ← | AIK | DIF | HAIF | IFKE | IFKN | IKS |
| --- | --- | --- | --- | --- | --- | --- |
| AIK סולנה |  | ‏1-1 ‏15/6/22 | ‏1-2 ‏18/5/23 | ‏1-2 ‏5/11/22 | ‏1-6 ‏18/6/22 | ‏1-4 ‏29/4/23 |
| DIF יורגודן | ‏2-4 ‏12/11/22 |  | ‏2-0 ‏2/6/22 |  |  |  |
| HAIF המברי | ‏3-1 ‏3/5/23 | ‏1-1 ‏11/11/22 |  |  |  |  |
| IFKE אסקילטונה | ‏4-3 ‏16/7/22 |  |  |  |  |  |
| IFKN נורשפין | ‏2-0 ‏17/9/22 |  |  |  |  |  |
| IKS סליפנר | ‏2-4 ‏1/10/22 |  |  |  |  |  |
טבלאות > בית המערב > טבלת הבית

| מקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| ‏1 | גאיס | ‏10 | ‏5 | ‏3 | ‏2 | ‏15 | ‏10 | ‏+5 | ‏13 |
| 2 | גטבורג | 10 | 5 | 3 | 2 | 18 | 9 | +13 | 13 |
| 3 | ארגריטה | 10 | 5 | 2 | 3 | 17 | 9 | +8 | 12 |
| 4 | הלסינגבורג | 10 | 4 | 4 | 2 | 14 | 9 | +5 | 12 |
| 5 | מאלמה IFK | 10 | 3 | 1 | 6 | 8 | 22 | -14 | 7 |
| ‏6 | מאלמה | ‏10 | ‏1 | ‏2 | ‏7 | ‏6 | ‏19 | ‏-13 | ‏4 |
| מיקום | תוצאה |
| --- | --- |
‏מקום ראשון: מנצחת בית המערב ועלייה למשחק הגמר של הסדרה השוודית (Seriemästare)
‏מקום 6: פלייאוף על הירידה
טבלאות > בית המערב > לוח תוצאות

| ↓ בית / חוץ ← | GAIS | HEIF | IFKG | IFKM | MFF | ÖIS |
| --- | --- | --- | --- | --- | --- | --- |
GAIS גאיס: 
HEIF הלסינגבורג: 
| IFKG גטבורג |  |  |  | ‏0-5 ‏18/6/22 |  |  |
| IFKM מאלמה |  |  | ‏1-0 ‏29/10/22 |  |  |  |
MFF מאלמה: 
ÖIS ארגריטה:
פלייאוף > אליפות

| 0 | 1 | 2 | 3 | 4 |
| --- | --- | --- | --- | --- |
| 17 ביוני 1923 | גאיס | 3 - 1 | AIK סולנה | גטבורג, שוודיה |
| 17 ביוני 1923 |  |  |  | גטבורג, שוודיה |
| 0 | 1 | 2 | 3 | 4 |
| --- | --- | --- | --- | --- |
| 8 ביולי 1923 | AIK סולנה | 0 - 2 | גאיס | סטוקהולם, שוודיה |
| 8 ביולי 1923 |  |  |  | סטוקהולם, שוודיה |
פלייאוף > ירידה

| 0 | 1 | 2 | 3 | 4 |
| --- | --- | --- | --- | --- |
| 27 במאי 1923 | וסטרוס | 1 - 2 | נורשפין | וסטרוס, שוודיה |
| 27 במאי 1923 |  |  |  | וסטרוס, שוודיה |
| 0 | 1 | 2 | 3 | 4 |
| --- | --- | --- | --- | --- |
| 10 ביוני 1923 | נורשפין | 4 - 1 | וסטרוס | נורשפין, שוודיה |
| 10 ביוני 1923 |  |  |  | נורשפין, שוודיה |
| 0 | 1 | 2 | 3 | 4 |
| --- | --- | --- | --- | --- |
| 27 במאי 1923 | מאלמה | 1 - 1 | לנדסקרונה | מאלמה, שוודיה |
| 27 במאי 1923 |  |  |  | מאלמה, שוודיה |
| 0 | 1 | 2 | 3 | 4 |
| --- | --- | --- | --- | --- |
| 31 במאי 1923 | לנדסקרונה | 2 - 0 | מאלמה | לנדסקרונה, שוודיה |
| 31 במאי 1923 |  |  |  | לנדסקרונה, שוודיה |
הערות שוליים

1 2 3  הנתון לא מתחשב בהפרדה בין מזרח ומערב; "עונה קודמת" מתייחס לעונת 1920/1921.
1 2  משחקי AIK מהאתר של הקבוצה (בשוודית)
עיקור (רפואה)

עיקור  הוא  הליך רפואי  שמטרתו למנוע מאדם או מבעל חיים מסוים את היכולת להתרבות.   עיקורים מתבצעים בעיקר באמצעים ניתוחיים, ומתבצעים בזכרים ובנקבות. עיקורים הם לרוב תהליך בלתי הפיך. בבני אדם מטרתם העיקרית של עיקורים היא לסייע בתכנון המשפחה, לרוב במדינות מתפתחות בעלות אוכלוסייה רבה. רוב העיקורים של נשים  מתרחשים במדינות אלו, ואילו עיקור של גברים  מתבצע בעיקר  במדינות המערב המתועשות. עיקורים  ברחבי העולם נעשים בעיקר בקרב נשים.
עיקור במדינות העולם

בהודו התבצעו מדי שנה עיקורים בנשים במחנות עיקור מיוחדים מטעם הממשלה, במסגרת  תוכנית לתכנון המשפחה, שמופעלת על ידי המשרד לבריאות ורווחת המשפחה. התוכנית פועלת באמצעות NRHM -  "כוח המשימה הלאומי באזורים הכפריים"  שפועל  מאז 2005 לשיפור רמת הבריאות בכפרי הודו באמצעות מאות אלפי פעילים, שאחד מתפקידיהם הוא לייעץ ולעודד מניעת ילודה. הפעילות מתמקדת בעיקר במדינות הצפוניות והחקלאיות של הודו, בעיקר מקבוצת EAG. 
ב-. ב-2017 (עד אוקטובר, 2017) התבצעו בהודו 1,473,418 הליכי עיקור.  6.8% היו ניתוחי עיקור גברים ו 93.1% עיקור נשים.